Jabarkan Demografi dari Rusia dalam bahasa melayu

Rusia memiliki jumlah penduduk sebanyak 142.8 juta orang berdasarkan bancian rasmi 2010 dan meningkat kepada 145.5 juta orang (anggaran Januari 2022). Ini ialah negara dengan jumlah penduduk terbanyak di Eropah serta kesembilan terbesar di dunia dengan kepadatan sembilan orang per kilometer persegi. Jangka hayat purata penduduk Rusia ialah 73.2 tahun (lelaki: 68.2 tahun, wanita: 78.0 tahun).

Penduduk Rusia terdiri daripada 193 kelompok etnik di seluruh negara. Dalam bancian 2010, kira-kira 81% penduduk ialah golongan etnik Rusia, dan selebihnya tergolong dalam etnik-etnik minoriti, dengan lebih empat per lima penduduk adalah berketurunan Eropah, kebanyakannya golongan Slav, dengan minoriti ketara warga Finnik dan Jermanik.Sabine Ipsen-Peitzmeier, Markus Kaiser (Hrsg.): Zuhause fremd – Russlanddeutsche zwischen Russland und Deutschland. Bielefeld 2006, . Jumlah imigran Rusia ialah lebih 11.6 juta orang, ketiga terbesar dunia, dengan kebanyakan daripada mereka datang dari bekas wilayah Soviet.